Paraguays fotballforbund

Paraguays fotballforbund (spansk: Asociación Paraguaya de Futbol (APF)) er det styrende organ for fotball i Paraguay. Det ble grunnlagt i 1906 og har hovedkontoret i hovedstaden Asunción. Forbundet organiserer landets fotballiga og  og kvinner, og har også ansvaret for futsal og strandfotball i landet. Det ble medlem av det søramerikanske fotballforbundet CONMEBOL i 1921 og medlem av FIFA i 1925.

I 1906 møttes representanter for de fem fotballklubbene som på den tid fantes i Paraguay: Olimpia, Guaraní, Libertad, General Díaz, og Nacional for å danne et styrende organ for fotball i landet, som ble kalt Liga Paraguaya de Football Association (Paraguays fotballiga). Navnet ble endret til det nåværende i 1988. 

Det første nasjonale fotballmesterskapet ble holdt samme år som forbundet ble dannet; i 1906. Den første landskampen ble spilt i Asunción i mai 1919 mot Argentina, som vant 5-1. Den første seieren for landslaget kom i april 1921, også da mot Argentina i Asunción, hvor Paraguay vant 3-1.

 Eksterne lenker 
  (spansk)
 Paraguay  på FIFAs nettsted (engelsk)
 Paraguay på CONMEBOLs nettsted (engelsk)

Kategori:Fotballforbund
Kategori:Fotball i Paraguay
Kategori:Organisasjoner etablert i 1906
Kategori:1900-årene i Paraguay